Η ψυχοθεραπεία (ή αλλιώς ψυχολογική θεραπεία) αποτελεί και νομοθετικά (νόμος Νόμος 991/1979, Νόμος 3418/2005) και επιστημονικά θεραπευτική πράξη που εφαρμόζουν ψυχολόγοι και ψυχίατροι, κάτοχοι άδειας ασκήσεως στο εκάστοτε επάγγελμα. Καθώς βασίζεται σε ψυχολογικές θεωρίες και αρχές, καθώς και στους κώδικες δεοντολογίας των ανωτέρω επαγγελμάτων, είναι απαραίτητη προϋπόθεση η πρότερη εκπαίδευση ενός ψυχοθεραπευτή σε μια από τις δύο αυτές επιστήμες.